b'\n_START_ARTICLE_\nGerald Holtom\n_START_PARAGRAPH_\nGerald Holtom (f\xc3\xb8dt 20. januar 1914, d\xc3\xb8d 18. september 1985) var en britisk designer og kunstner._NEWLINE_Holtom var utdannet ved Royal College of Art og var milit\xc3\xa6rnekter under den andre verdenskrig. I 1958, i forkant av Aldermaston-marsjen, lagde Holtom logoen til det britiske Campaign for Nuclear Disarmament (CND). Logoen, som ikke var kopibeskyttet, ble etter hvert kjent over hele verden som et internasjonalt fredssymbol.'